Èxit rotund de la primera edició del Duatló de Muntanya dels Pèlags | Atletisme Català\nInici General Èxit rotund de la primera edició del Duatló de Muntanya dels Pèlags\nÈxit rotund de la primera edició del Duatló de Muntanya dels Pèlags\nEl Ir DUATLÓ DE MUNTANYA DELS PÈLAGS ha tingut l’honor de donar el tret de sortida a la nova temporada 2012-13 de Triatló, que s’allarga de novembre a març i inclou les duatlons de muntanya. Amb aquesta prova a Vilobí del Penedès, el calendari de triatló de la Federació Catalana recupera la competició d’aquesta modalitat a la comarca de l’Alt Penedès.| Dijous 1 de Novembre, Vilobí del Penedès s’ha abocat de ple en la celebració d’aquest esdeveniment, més de 90 voluntaris i organitzadors i gairebé una quarantena d’empreses col•laboradores de la comarca, asseguraven una bona organització. La realitat no va ser una altra, ja que va ser felicitada per tots els participants i també per la Federació Catalana de Triatló. Atletes de tot el territori català es van concentrar a la població penedesenca de Vilobí del Penedès per disputar una prova de 5.750m de cursa a peu, seguits de 20,2Km de BTT i 2.350m de cursa a peu, tot plegat un circuit molt ràpid i més aviat pla. El camp de futbol es va convertir en la zona de boxes, on els duatletes feien les transicions per agafar, i posteriorment deixar, la bicicleta. Aquest és un procediment que cal fer amb el menys temps possible i que no deixa a cap espectador indiferent per la espectacularitat amb la que els més experts ho tenen calculat tot al mil•límetre. Els resultats Jordi Grau, que va ser ciclista professional amb el Liberty Seguros i que resideix a Sant Martí Sarroca, guanyava la prova amb 1h14m33s, agafant distància en el seu fort: la bicicleta. Un minut més tard, entrava en segon lloc Carlos Antones del C.N. Sitges i en tercer lloc Iker Irastorza, un duatleta d’Irún (Guipúscoa). En la classificació femenina, la campiona d’aquesta primera edició va ser Teresa Aguiló del C.N.Sitges, amb un temps de 1h34m36s, el segon lloc va ser per la vilafranquina Elisabeth Amat i el tercer per Onditz Portabella del C.N.Molins de Rei. En la classificació per equips, on només comptabilitzen els clubs federats, el guanyador va ser el Club Natació Sitges, seguit el club vilafranquí i co-organitzador, Club Triatló Miostaf. El tercer lloc era pel Club Natació Manresa. Els guanyadors de les diferents categories van ser: el vilobinenc Jordi Colomé en categoria Júnior Masculí; Albert Farré de l’A.E. Blancafort-Triatló en Sub23 Masculí; David Grau en categoria Veterà Masculí; Isa Ramos en Veteranes Femenines i finalment, el primer atleta local va ser Quim Carlús, atleta del Club Triatló Miostaf. L’anècdota L’anècdota de la jornada va ser la participació d’Alfons Bayonas, un invident que corria juntament amb el seu guia, Jordi Granell, mitjançant una cinta a la mà mentre corrien i amb un tàndem quan pedalaven. Era la primera vegada que un discapacitat visual realitzava una duatló de muntanya, ja que des de la Federació Catalana de Triatló no tenien constància de cap precedent.


L'FMI vol més "mà dura" de l'Estat amb les autonomies\nL'insta a executar l'amenaça i intervenir els territoris que no compleixin el dèficit. També vol que el govern de Rajoy apliqui ràpidament la liberalització d'horaris comercials que Catalunya rebutja\nBarcelonaEl Fons Monetari Internacional també apunta al sistema autonòmic espanyol com el responsable del dèficit. Considera que l'Estat ha de ser més dur amb els governs "regionals", complir les amenaces i intervenir les comunitats autònomes que sobrepassin el dèficit o desafiïn repetidament les noves reformes de Madrid. En el seu informe anual sobre Espanya, l'FMI és especialment dur amb les autonomies i insta el govern estatal a fer un "control atent" dels comptes de les autonomies com Catalunya i aposta per la "mà dura". El text assegura que l'Estat ha de fer un ús "complet i actiu" dels nous "mecanismes de control de les finances dels governs regionals" i millorar-ne "la transparència".\nSegons l'FMI, l'estat espanyol ha ofert una política de 'carrots and sticks' [pastanagues i pals, per tant, incentius i amenaces] amb les autonomies. Amb tot, l'informe assegura que el govern de Mariano Rajoy ha aplicat més incentius que amenaces i que ha de començar a canviar d'actitud per controlar amb més severitat el que considera els "incompliments" d'algunes comunitats.\nEl que calgui per controlar el dèficit\nEn aquest sentit, assegura que les mesures "més fortes" per controlar les autonomies, com "la imposició de les recomanacions" o les "intervencions", s'han de començar a posar en marxa "així que la llei ho permeti". De fet, l'FMI va més enllà i assegura que "en última instància, totes les opcions han d'estar sobre la taula" per garantir la sostenibilitat fiscal de les autonomies.\n"Demanem a les autoritats que es mantinguin estrictes en el camí fiscal acordat i remarquem la necessitat de tenir una estratègia pressupostària a curt i mig termini per reduir els dèficits i protegir la sostenibilitat del deute tenint en compte la cura dels més vulnerables", diu l'FMI. A més, afegeix que les autoritats han de prendre "mesures addicionals, si cal", per apujar els ingressos i "utilitzar els mecanismes disponibles per garantir la disciplina fiscal, especialment a nivell subestatal".\nLa UE abandona el mapa de colors per a les recomanacions de viatge\nEl darrer cens de milana a Mallorca confirma la tendència a l'alça de la seva població


Al Massimo Apartment Palermo Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Al Massimo Apartment\nSituat en el cor de Palermo Centre, Al Massimo Apartment és un lloc ideal des d'on descobrir Palermo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Al Massimo Apartment, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, ascensor.\nL'ambient de Al Massimo Apartment es reflexa en cada habitació. aire condicionat, calefacció, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Palermo, faci de Al Massimo Apartment la vostra llar.


Borriana recupera el teatre 'A la Fresqueta' amb Eugeni Alemany o Miki Dkai - Castellonplaza\nBorriana recupera el teatre 'A la Fresqueta' amb Eugeni Alemany o Miki Dkai\nCASTELLÓ. Amb l'arribada de l'estiu, l'Ajuntament de Borriana presenta una nova edició d’A la fresqueta. Nits de teatre a la Torre de la Mar, que comptarà per a l'edició 2020 amb quatre espectacles totalment gratuïts, que podran gaudir-se, com és habitual, a la Torre de la Mar els divendres del mes de juliol a les 23h. Aquesta serà la quinzena edició que se celebra el cicle en aquest emplaçament tan característic del Grau de Borriana, que any rere any ha tingut una"gran acollida" pel públic assistent.\nPer això, ha precisat, les activitats teatrals “comptaran amb un dispositiu especial, amb entrada i eixida a un recinte controlat, en el qual es distribuiran els seients a la distància de seguretat necessària”. Amb aquestes mesures, ha indicat Granel, es realitzaran quatre actuacions teatrals, com sempre, els divendres de juliol.\nAixí, el dia 3 de juliol, obrirà el cicle la companyia madrilenya Al tran tran impromusical, amb una proposta "enginyosa i sempre original" de combinar el sketchs de teatre amb la improvisació musical. El divendres dia 10 de juliol arribaran els monòlegs del còmic valencià de referència Eugeni Alemany, acompanyat en aquesta ocasió per l'humor sense filtres del gadità Miki Dkai. Mentre que el divendres dia 17 de juliol torna a la Torre de la Mar una companyia ja clàssica del Cicle de teatre d'Estiu a Borriana, Juja Teatre, que estrenarà el nou espectacle A-güelos, una proposta d'humor àcid i sense complexos habitual d'aquesta companyia valenciana.\nPer a finalitzar el cicle, el divendres dia 24 de juliol la companyia de Saragossa Teatro Indigesto portarà a Borriana una proposta de teatre d'improvisació plena de sorpreses inesperades on qualsevol cosa pot succeir.


Maridatges de vi i literatura\n3 maridatges entre vi i literatura.\n3 vins per a 3 llibres\nPer aquest Sant Jordi et proposem 3 maridatges entre vi i literatura per gaudir encara més del plaer de la lectura.\nFoc 2016 amb La casa de Foc\nLa casa de Foc és un món riquíssim de realitats mesclades. L’èxit de Francesc Serés és fer conviure el misteri amb temes com el tràfic i l'especulació. Una virtut, la de la convivència, que també trobem en el nostre vi negre Foc 2016, l’equilibri perfecte entre la intensitat de la fruita negra i les aromes més complexes del seu pas per bota. Llibre i vi convertits en clàssics contemporanis.\nNatura 2017 amb Canto jo i la muntanya balla\nCanto jo i la muntanya balla (Irene Solà, 2020) és una novel·la en què prenen la paraula dones i homes, fantasmes i dones d’aigua, núvols i bolets, gossos i cabirols que habiten entre Camprodon i Prats de Molló. Una simfonia de veus que desemboca en una harmonia narrativa perfecta. La terra, la vida i la natura hi conflueixen, com en el nostre vi ecològic Natura 2017 que dona veu al paisatge penedesenc amb una coreografia de fruites i espècies també perfecta.\nClos Viló 2018 amb Boulder\nLa protagonista de Boulder (Eva Baltasar, 2020) és una dona camuflada sota un nom geològic —el de les roques solitàries enmig del mar— atreta per la solitud. Una tranquil·litat i origen mineral que també trobem en el nostre Clos Viló 2018, un vi negre fresc i afruitat, procedent de vessants de llicorella de Bellmunt del Priorat, ideal per a gaudir tant en solitud com ben acompanyat.\nEtiquetada amb: literatura


Uneix-te al FSMET: micromecenatge i mobilització - XES\n19 de Novembre de 2019 /en Externes, General /por adminriceup\nEl Fòrum Social Mundial de les Economies Transformadores (FSMET) 2020, del qual som una de les organitzacions impulsores, acaba de llençar una campanya de micromecenatge per cobrir part de les necessitats del FSMET. La campanya es fa a través de la plataforma Goteo i durarà 40 dies a partir d’avui i pretén aconseguir coma a mínim 25.000 euros i amb una quantitat òptima per aconseguir de 40.000 euros.\nEl finançament aconseguit anirà destinat a costejar les necessitats imprescindibles del projecte: el servei d’interpretació durant els 4 dies del FSMET i les beques de participació, ja sigui per allotjament o per billlets de transport. Si se supera la quantitat mínima, 25.000 euros, es podran cobrir també les necessitats addicionals: ampliar recursos per a la campanya de difusió del FSMET i reforçar l’equip humà del fòrum. En definitiva, és un cofinançament col·lectiu de Fòrum per donar a conèixer i interconnectar les alternatives al capitalisme.\nConvidem a cofinançar el projecte tant a persones com a entitats amb aportacions des de 10 fins a 1.000 euros. Les recompenses són diverses: aparèixer al llistat d’agraïment de mecenes, un exemplar de El Salto Diario, una bossa de tela, una agenda, un subscripció digital a El Salto durant un any, entrades al FSMET o un banner a la pàgina web. Ho podeu fer aquí.\nCrida internacional per a construir una agenda global inclusiva d’accions polítiques transformadores\nEl FSMET ha fet una crida internacional a la participació des d’ara i fins al juny de 2020, quan se celebrarà la trobada a Barcelona. Un dels objectius del Fòrm és oferir una plataforma d’intercanvi sobre alternatives arraigades en les realitats locals i donar respostes de transició a aquells que busquen projectes comuns, més enllà dels models econòmica neoliberals actuals. Per això cal reunir els representants de les diverses entitats de tot el món que auto-organitzen les seves experiències, que innoven i exploren noves vies cap a la construcció d’una societat postcapitalista. D’aquesta manera ens podrem conèixer millor, enfortir i avançar cap a una agenda de transició global en curs, que es basa en diverses estratègies d’economies transformadores i que mapegi les accions comunes, així com els escenaris comuns per l’acció i la posada en pràctica de mesures d’acció.\nEn aquesta perspectiva, el FSMET no és un mer esdeveniment, sinó un procés de transformació en curs, que s’alimenta per la interconnexió positiva de les experiències i els diferents moviments que són el centre d’aquests projectes de transformació. Estem convocant a tots els actors de la transició social i ecològica, que inclouen els moviments de les economies socials i solidàries, els moviments ecologistes i ambientals rurals i urbans, els moviments de camperols, dels pobles indígenes i afrodescendents que lluiten contra del extractivisme, LGTBQI+, els defensors dels drets humans, els sindicats, els moviments feministes, els moviments d’educació, els moviments juvenils, així com els mitjans de comunicació independents i molts altres…\nEtiquetas: Fòrum Social Mundial\nAllotja una persona transformadora a casa teva: busquem llits solidaris!\nL’amor aterra a la XES La FESC com a punta de l’iceberg de l’Economia Social i Solidà...


Capella de Santa Margarida | Mapes de Patrimoni Cultural\nCapella de Santa Margarida Sant Salvador de Guardiola\nEntre cal Batlle i la Botiguera\nCamí de cal Batlle passada la rotonda del Calvet en direcció oest. Seguir 1.300 m en paral·lel riera\nJaciment molt espoliat i arrasat en el qual pràcticament no s'observen restes en superficie.\ndt., 18/08/2015 - 02:00\nPetit turó on hi ha dues barraques de pedra seca que, molt probablement, és l'indret on en època medieval i moderna hi havia una capella dedicada a santa Margarida, la qual avui es troba totalment desapareguda. La capella estava situada dins l'heredat del mas Servitge (actualment cal Batlle). Aquest turó es troba uns 500 m al sud del mas en direcció a migdia, en un lloc que els veïns de la zona ja coneixien amb el nom de Santa Margarida. Actualment el cim del turonet, de forma arrodonida i d'uns 30 metres de diàmetre, presenta una superfície lleugerament irregular i, en el seu contorn, hi trobem restes d'un mur de contenció. Aquests són els únics indicis de possibles estructures pertanyents a l'antiga capella. Molt probablement, bona part de la pedra es va utilitzar per bastir les dues barraques que es troben a una vora del turó. D'altra banda, segons afirmacions dels veïns, al segle XIX alguns dels millors carreus van servir per aixecar un mas proper, el qual avui es troba en ruïna. Cal dir també que, segons els veïns, en aquest indret van aparèixer restes humanes que correspondrien a l'antic fossar de la capella, i Marc Sellarès hi va trobar una moneda de Carles III així com una destral de pedra polimentada. Totes aquestes troballes indicarien que ens trobem en un lloc d'assentament ocupat des d'èpoques antigues. Sobre l'estructura de la capella tan sols sabem, per fonts documentals, que al seu interior tenia un altar dedicat a sant Valentí i un altre a santa Margarida. Prop del turó hi passava el camí antic que anava cap a Rajadell, passant per cal Batlle i la masia de Rauric.


Alejandro Ros Mateos: El general Pavía i Tejero: la democràcia, l'exèrcit i els Borbons\nEl general Pavía i Tejero: la democràcia, l'exèrcit i els Borbons\nEl 3 de gener de 1874 el General Pavía va perpetrar el cop d’estat que va acabar amb la primera república española. Pavía va ser el primer Guàrdia Civil que va donar un cop d’estat mitjançant una incursió de la durant una sessió parlamentària. Aquell cop d’estat va ser un dels nombrosos pronunciamientos decimonònics, però té un parell d’aspectes sorprenentment comuns amb el de Tejero. El 3 de gener de 1874 es reunien els parlamentaris republicans al Congrés dels Diputats de Madrid (el mateix escenari del 23-F). El clima estava ben calent, ja que la primera república no havia solucionat els problemes endèmics del país, ni havia estat capaç de donar una certa estabilitat política a Espanya (la primera república va conèixer fins a quatre presidents en onze mesos!), una situació homologable a la crisi que patia UCD el 1981. En aquest context un grup de militars conservadors, capitanejats per Manuel Pavía, Capità General de Castella la Nova van organitzar una conxorxa que havia d’acabar amb el govern del president republicà Emilio Castelar.\nDurant una sessió parlamentària una mica caòtica (on fins i tot el president Castelar havia perdut una moció de confiança), el Capità General Pavía va decidir enviar una dotació de la Guàrdia Civil al parlament que va irrompre amb gran escàndol al bell mig del debat parlamentari convidant als parlamentaris a abandonar l’hemicicle. El president Castelar, absolutament indignat, va encarar-se amb els Guàrdies Civils, afirmant que es quedaria al seu lloc, i que si el volien fer fora haurien de “pasar por encima de mi cadáver”. En aquell moment, un jove sergent va desenfundar la seva arma, causant el pànic entre els diputats. En el moment de màxima confusió i terror, el Capità General Manuel Pavía va aparèixer al hemicicle, sable en mà i muntat a cavall, prenent el control de la situació i assumint el poder.\nDies desprès, el mateix Pavía va convocar a tots els diputats (a excepció dels regionalistes, els carlins, i els federalistes i cantonalistes) per formar un govern d’unitat nacional, que proclamà al General Serrano com a cap de govern. La primera república havia mort, i amb ell, el projecte federalista i democràtic decimonònic. El general Serrano va dissoldre el Congrés dels Diputats i va reunir en la seva persona els poders de cap d’estat i de govern, iniciant una autèntica dictadura presidencialista. El govern dictatorial de Serrano va allargar-se fins el 30 de desembre del mateix 1874, quan un nou cop d’estat, en aquest cas protagonitzar pel general Martínez Campos (destinat a Sagunt, València) va atorgar-li el poder al polític conservador Cánovas del Castillo, qui va iniciar la primera restauració borbònica i va asseure en el tron a Alfons XII, el fill d’Isabel II, la reina destronada el 1868. El 1975, després de la mort del dictador Franco es va produir la segona restauració borbònica, aquest cop en la persona de Joan Carles I. I així ens va, amb una monarquia tan militaritzada com ho ha estat sempre la dinastia borbònica.\nPublicat per Alejandro Ros Mateos a 18:30


Vambes esportives de carrer molt top i col·laboracions exclusives per estar a la moda de cap a peus.\nFoot Distric és una marca que trobaràs tant físicament a Barcelona -i a Madrid-, com en format e-commerce, i si ets dels fanàtics de les 'sneakers' i dels últims llançaments de calçat esportiu t'interessa saber qui son.\nLa seva botiga és d'estil minimalista i també pots trobar roba amb un estil molt americà, samarretes grans, pantalons texans de cama ampla, colors fluor, etcètera. Però en el que són referents és pel que fa al calçat i més concretament amb calçat esportiu de carrer. Tenen els últims models i col·laboracions exclusives de les principals marques de vambes, Lacoste, Adidas, Nike, Veja, Salomon... el que us dèiem, un referent.\n931 394 487\nDe dll a ds de 11:00 a 20:30


Aquagym 2015 – Ajuntament de Castellolí\nDates: del dia 30 de juny al 30 de juliol\nDies i horari: dimarts i dijous de 20:00h. a 20:45h.\nLloc: Piscina Municipal les Passeres de Castellolí\nInscripcions: a les oficines de l’Ajuntament fins el dia 26 de juny. També podeu imprimir-vos l’imprès d’inscripció de la pàgina web: www.castelloli.cat i presentar-lo a les oficines de l’Ajuntament.\nForma pagament: domiciliació bancària, tarja de crèdit o efectiu a les oficines de l’Ajuntament a partir del dia 6 de juliol.\nAquesta activitat no es podrà fer si no hi ha un mínim de 10 inscrits.


L'última por\tL'última por\nL'unionisme copia el vell manual dels cops d'estat llatinoamericans\tL'unionisme copia el vell manual dels cops d'estat llatinoamericans\nMunicipalisme republicà o municipalisme per a la república\tMunicipalisme republicà o municipalisme per a la república\nCom un sol poble contra el feixisme\tCom un sol poble contra el feixisme\nLa unitat i l’ús, sentenciats\tLa unitat i l’ús, sentenciats\nSalvar la llengua a l'Alguer\tSalvar la llengua a l'Alguer\nEstatocràcia i partitocràcia en caiguda lliure\tEstatocràcia i partitocràcia en caiguda lliure\nUn nou model de concertació per al Prat\tUn nou model de concertació per al Prat\nEmergència lingüística\tEmergència lingüística\nQue tornin\tQue tornin\nEl que no sap Felipe VI de ‘El canto de los pájaros’\nDins la gravetat dels fets que es commemoraven, de la sobrietat de l’acte, del dolor compartit, dels crits de quatre eixelebrats, mal educats que pixaven fora de test, etc., hi ha un moment de l’acte oficial en record als atemptats del 17-A a Barcelona i Cambrils celebrat a la plaça de Catalunya que m’ha fet riure per sota el nas. Podeu dir-me que sóc un recaragolat, potser sí, però no me’n puc estar d’explicar-vos-ho.\nLa imatge la servia TVE, el rei dels espanyols ferm com un titot, amb to marcial, ben posat, que per això és el ‘preparao’. A sota la imatge un titular resava ‘El acto empieza con la interpretación musical de “El Canto de los Pájaros” de Pau Casals’.\nJa d’entrada, traduir el títol podria denotar quelcom de malícia, ja que l’editor no s’atreveix pas amb la traducció de Pau per Pablo, per tant, no és d’entrada ni un tema de criteri ni un tema d’estil. Ara, atribuir l’autoria de ‘El cant dels ocells’ a Pau Casals demostra una ignorància XXL per part de qui ha documentat aquest tema. De fet no és gens difícil, en aquest cas només entrant a la Viquipèdia era suficient.\nAquest fet ha desencadenat la meva atenció, i a mesura que els compassos de ‘El cant dels ocells’ anaven avançant, he començat a relacionar coneixements i continguts sobre aquesta, a priori, innocent cançoneta de Nadal. Associada aquesta peça musical a la imatge del monarca que us he comentat abans i tenint en compte que l’acte era organitzat per l’Ajuntament de Barcelona, m’he fet l’acudit fàcil, i dolent, de ‘te l’han Colau’ potser sense voler, segur, sí, però ‘te l’han Colau’.\nHi ha cançons, composicions, creacions, etc., que sense saber com, esdevenen quelcom que ultrapassa i de bon tros allò que els seus creadors havien pretès o imaginat. Un cas és ‘L’estaca’ que Lluís Llach va escriure el 1968 i que s’ha popularitzat tant que fins i tot hi ha qui desconeix la seva procedència, autoria, etc. ‘L’Estaca’ s’ha traduït a diversos idiomes, s’han enregistrat infinitat de versions i ha esdevingut un cant a la llibertat. El sindicat polonès Solidarnosk i l’equip de rugbi USAP el tenen com a himne, de la mateixa manera que va ser adoptat com a tal en la Revolució de Tunísia el 2011.\nUn fet similar passa amb ‘El cant dels ocells’, que amb el temps, en aquest cas segles, ha passat de ser una cançó popular de Nadal a molt probablement la cançó catalana més universal. Diversos factors hi han contribuït de manera decisiva, però n’hi ha dos que són més que rellevants. El primer és la interpretació a la seu de les Nacions Unides que va fer Pau Casals el 24 d’octubre de 1971 en l’acte oficial amb motiu de l’estrena de l’himne d’aquesta organització internacional i que el Mestre del Vendrell va compondre per encàrrec. És el dia del famós ‘I’m a Catalan’ i que l’estat espanyol encara no ha paït, i mira que n’han passat, d’anys. Aquella interpretació magistral davant els ulls de tot el món va convertir ‘El cant dels ocells’ en el clam per la pau d’un poble oprimit que reivindica el seu dret a ser. El segon motiu és la versió que Joan Baez va enregistrar el 1966 en el seu àlbum Noël.\nDe ‘El cant dels ocells’, en sabem ben poca cosa. No en sabem autor, per la qual cosa diem que és anònima, no en sabem data, no sabem en quin lloc del país va néixer… No sabem res, vaja! Sí que sabem, però, que té unes semblances amb una cançó jueva que du per nom ‘La mare jueva’, un fenomen que passa també amb la melodia de ‘Els segadors’ i la cançó a tall de pregària ‘No hi ha ningú com el nostre Déu’, també jueva, però de moment desconeixem quina és la relació concreta.\nJoan Amades, a Folklore de Catalunya, explica que és una de les cançons de Nadal més conegudes i que es canta amb diverses melodies. La versió que el folklorista recull en el seu treball (i que és la més coneguda) diu que el seu ritme s’adapta a l’acció de bressolar. Amades recollí aquesta cançó de Teresa Gelats, la seva mare, que molt probablement l’havia bressolat més d’un cop tot cantant-la. Una altra informació interessant que ens aporta és que aquesta cançó havia estat estampada per imatgers de Vic en fulls volanders amb el títol: ‘Naixement del Fill de Déu celebrat i cantat per los ausells’, i que podria donar-nos pistes de com va escampar-se la lletra per tot el país reforçant així la transmissió oral.\nEl cas és que amb la mateixa melodia trobem altres lletres que no tenen res a veure amb la bucòlica nadala, com per exemple ‘La cançó dels contrabandistes’, una cançó per a fer camí molt estesa a les comarques gironines, que explica un itinerari per diversos indrets portant tabac de contraban i que acaba com el Pare nostre, malament.\nUn altre episodi molt interessant de ‘El cant dels ocells’ és la versió que va ser impresa l’any 1705 com a pamflet amb el nom de ‘Cant dels aucells quan arrivaren los vaxells davant de Barcelona y del desembarco de Carles III (que Déu guarde)’. Aquest full va distribuir-se a Barcelona per tal de ser cantat a l’arribada de l’arxiduc Carles a la ciutat a final del mes d’agost d’aquell any. El full és una lloança al nou rei, i titlla de bord i ‘ponçonya’ el Borbó, Felipe V. Em torna a la memòria la imatge del rei espanyol Felipe VI ferm, seriós, protocol·làriament com fent un acatament a la peça musical.\nFinalment, la popularitat d’aquesta cançó, sobretot la cadència i dolçor de la melodia, l’ha portat a tenir mil i un usos. Ja hem vist que d’entrada és una nadala, però també una cançó de bressol, una peça fúnebre i de record, reivindicativa ja al segle XVIII, actualment també al XXI per a reivindicar la llibertat dels nostres presos polítics i exiliats (ai, la imatge em torna). I també té versions còmiques, com per exemple aquests versos que acaben la nadala:\n«Los pagos indians / despleguen tafetans / pintats de mil maneres;\ni a l’eixir del Born / los fiquen dins del forn / en unes greixoneres.\nLes gallines i galls / també tenen treballs / i els tremolen les crestes.\nLos ànecs i capons, / becades i tudons / temen aquestes festes.\nLa perdiu en un plat / llança suavitat / amb la taronja i pebre,\nque tot ha d’ajudar / a més solemnitzar / lo Minyó del pessebre.»


La tuberculosi del meu amic Villar\nInici»Pàgines d'estudi»El meu amic Villar\nJoan Serrat Montfort 28 novembre, 2016 Pàgines d'estudi, Pàgines de salut i medi ambient, Pàgines familiars i d'amistat Deixeu un comentari\nTant de temps que ha passat i encara el recordo. Deuria ser l’any 1945 quan ens vam conèixer. A la classe ens van posar junts, al mateix pupitre i ens vam fer molt amics. Teníem 12 anys i fèiem el 2on curs d’aquell batxillerat antic de 7 anys.\nEll es deia Luís, però en aquell temps a la classe els mestres ens anomenaven sempre pel cognom i els alumnes l’apreníem. El meu amic era “el Villar”.\nEls dos trèiem bones notes, érem prims i baixets i es veu que ens assemblàvem de cara perquè els mestres sovint ens confonien i a nosaltres això ens feia molta gràcia.\nRecordo que parlàvem molt –a classe de vegades ens renyaven- i que li vaig deixar algun llibre de Jules Verne. Però el que ens agradava més era jugar a “carreres” o “Peña Rhin” els dies que per la pluja no es podia anar al pati i també de vegades d’amagatotis durant la classe. Sobre un paper quadriculat dibuixàvem una pista ben tortuosa i després, seguint unes regles de joc, cadascú anava dibuixant la seva trajectòria dins la pista. Et podies “despistar” si corries massa i no agafaves bé la corba.\nEl col·legi nostre era a Barcelona, a la Ronda Sant Pau. El meu amic vivia en un carrer estret del Raval, el carrer Amàlia (ara se’n diu Reina Amàlia), prop d’on ara hi ha la plaça Folch i Torres, que aleshores no era cap plaça sinó un gran solar ple de runes, les restes abandonades d’una antiga presó que durant la República havien ensorrat.\nSortíem junts del col·legi i desviant-me del meu trajecte l’acompanyava fins a casa seva. Però moltes vegades ens quedàvem una estona a jugar a les runes de la presó. Era potser la il·lusió de trepitjar terra, rocs i herba, cosa difícil de fer en el barri on vivíem. Hi havíem buscat minerals però recordo també el petard explotat dins d’una ampolla que es va trencar i per sort no ens vam fer mal.\nUn dia em va fer pujar a casa seva. Era una escala molt estreta i fosca. Al pis, molt petit, hi havia la seva germaneta que, potser gelosa de que parlés amb mi, el cridava dient-li “tete, tete”… La seva mare, una senyora molt prima, em va oferir berenar: una mica de pa amb xocolata. Ara penso que aquell trosset de pa era molt valuós en aquell temps de misèria de la postguerra. El pa era molt escàs, solament hi havia el de racionament: una petita barreta per persona i dia.\nCap a mig curs va estar dos o tres dies sense venir a classe. El mestre ens va explicar que al Villar se li havia mort el pare.\nQuan va tornar anava tot vestit de negre. Va seure al meu costat però jo no sabia que dir-li. A l’hora de l’esbarjo plovia i solament vaig saber dir-li: “vols jugar a carreres?”. La resta de curs el notava canviat: molt més callat, amb poques ganes de jugar i amb molta tos.\nA les vacances vaig anar com cada any al poble a passar l’estiu amb l’àvia. Quan al setembre vaig tornar a classe el meu amic no hi era. A la sortida vaig preguntar per ell al mestre. Em va dir: “No ho sabies? Aquest estiu es va morir. Pobre noi, ha mort com son pare, de tuberculosi. S’ho deuria encomanar”.\nVaig anar fins davant de casa seva. Vaig entrar a l’escala estreta i fosca però no em vaig atrevir a pujar. Hi serien la mare i la germaneta? Què els hi podria dir? Vaig sentir una cosa estranya per dintre, com un enyorament, unes ganes de plorar… però no vaig poder plorar.\nTags anys 40 Barcelona comiat infància peña rhin Raval tuberculosi\nPrevious El meu estel…\nNext Ella, era una noia.


negre i verd: de febrer 2021\nEls incontrolats del 36 IV. Justo Bueno, el més odiat\nAquest és el quart lliurament de la sèrie “reivindicació dels incontrolats del 36”. El primer va ser sobre els comitès d’Orriols de l’Empordà i el d’Osor a la Selva (http://negreverd.blogspot.com/2018/08/reivindicacio-dels-incontrolats-de ), el segon sobre Antonio Martin del Comitè de Puigcerdà (http://negreverd.blogspot.com/2018/10/reivindicacio-dels-incontrolats-de), el tercer sobre Vicenç Coma, el Paella, per mal nom el Coix del Carrer Gurb, incontrolat d’Osona http://negreverd.blogspot.com/2019/01/reivindicacio-dels-incontrolats-de-1936.html .\nJusto Bueno és, segurament, una de les persones mes odiades, tant per els fatxes i els independentistes, com per molts del seu propi camp.\nLa major part dels retrats estan fets amb molt poques tintes, la majoria mulla els pinzells en els documents del seu judici i en les opinions dels polis que el van engarjolar, en Quintela i en Polo (col·legues d’en Miquel Badia)… els retrats s’arrosseguen i es reprodueixen un cop i un altra cop cada vegada més desvirtuats. Front aquests retrats generalitzats i copiats l’un de l’altra el que pinta el seu “enemic” gairebé personal, en Tisner és fins i tot benvolent.\nNo es coneix del cert de les activitats de Justo Bueno al llarg de la seva, relativament curta, vida com militant anarquista, sobretot dels seus darrers anys, quan l’ambigüitat de les posicions de cadascun enterboleix qualsevol interpretació.\nPublicat per negreverd a 6:17 Cap comentari:\nEtiquetes de comentaris: 36, incontrolats


Cia Casa Real - Club TR3SC\ndel 13 d'abril al 6 de maig\nA nivell formal, volen seguir explorant noves teatralitats, noves maneres d'explicar històries que connectin amb la contemporaneitat sense perdre mai de vista la seva particular mirada, alhora crítica i poètica.\nUna producció de la Cia CASA REAL amb el suport del Teatre Tantarantana. Aquest espectacle forma part d'El Cicló (Cicle de Companyies Independents en Residència) programa artístic de creació i residències del Teatre Tantarantana.\nDates: del 13 d'abril al 6 de maig\n21:00 h Teatre Tantarantana - Barcelona\n19:00 h Teatre Tantarantana - Barcelona\nUna història amable sobre la llibertat i la recerca de la veritat. Un viatge visual i musical amb aires de cinema antic\nLa màgia del circ i del teatre es trobaran per jugar amb els colors, la llum i la fascinació de la canalla\nÉs possible una infantesa lliure de clitxés? Progressem adequadament o necessitem millorar?\nLa peça, encara sense títol oficial, no té text previ. Es basa en improvisacions guiades i a poc a poc es va formant\ndel 10 de maig al 3 de juny


Sant Llorenç del Munt i l'Obac - Mapa per a receptors GPS Magellan\nEsteu al web antic de santllorencdelmunt.com. No és actualitzat.\nFeu clic en aquesta caixa per a tornar al web actual de santllorencdelmunt.com\nEl projecte de pista Mata-rodona - la Mata\nAquí trobareu informació geogràfica sobre el projecte de la Diputació d'enllaçar el mas de Mata-rodona amb el mas de la Mata. Aquesta "carretera de muntanya", segons se l'anomena al projecte, pretendria suposadament:\nFacilitar les tasques de vigilància i prevenció d’incendis forestals\nFacilitar els treballs d’extinció d’incendis forestals\nAquests objectius, tot i que evidentment desitjables, no semblen justificar totalment una obra d'aquest impacte ambiental. Si voleu més informació, us recomano que visiteu la web de l'ADENC, on trobareu alguns articles sobre el tema. El seu tríptic (pdf) d'oposició a la carretera us pot servir d'introducció.\nEl que segueix ha estat elaborat directament a partir de la informació continguda en la memòria del projecte de la Diputació. Basant-me en els plànols que hi adjunten, he generat el recorregut en forma de track, per a qui el vulgui consultar des de l'ordinador o carregar al receptor GPS. Així mateix, podeu descarregar el fitxer necessari per veure'l des de Google Earth, que us permetrà sobrevolar-ne virtualment el recorregut.\nDescripció del traçat projectat i estat actual de la zona\nEl nou pas de 1896 metres pretén enllaçar la pista de Mata-rodona amb la provinent de la Mata. De sud a nord, el traçat deixa la pista de Mata-rodona per enfilar-se per la capçalera del torrent del Figueret, al Racó Gran. El tram inicial és marcat actualment (gener 2006) per estaques baixes, com es veu a les fotos 1 i 2. Va pujant fins arribar al Coll de la Cort Fosca, foto 5. A l'esquerra d'aquest tram queda la Carena de la Fosca. Des del Coll de la Cort Fosca puja fins Coll de Boix (foto 10) seguint aproximadament exactament el sender ja existent. Des de Coll de Boix segueix el GR5 fins la Coma d'en Vila (15), passant perillosament a prop de l'Alzina del Vent (14). Allà enllaça amb la pista que continua fins la Mata. Com es pot veure, els indrets per on pretenen fer passar la carretera hauran de patir un canvi molt important, ja que es tracta en molts casos de rics alzinars on pràcticament no es veu el cel.\nPodeu clicar els indrets assenyalats a la imatge per veure una foto de l'estat actual dels mateixos (gener 2006).\nVegeu algunes altres imatges del traçat, preses amb Google Earth:\nTrack per a receptors i software GPS\nEls qui tingueu un programa tipus OziExplorer, G7ToWin o d'altres, podeu carregar-hi el fitxer de track Projecte pista Mata-rodona.plt, que representa el traçat de la pista segons el projecte de la Diputació. Així mateix, el podeu passar al vostre receptor GPS, i anar a visitar el que d'aquí a poc temps ja no existirà, si no ho aturem abans.\nSi algú el necessita en un format diferent, digueu-m'ho i mirarem de convertir-lo.\nFitxer kmz per a Google Earth\nGràcies a Google Earth, una remarcable aplicació gratuïta, podem sobrevolar el recorregut de la pista projectada, per veure "sobre el terreny" l'impacte de la mateixa. Si no la teniu ja instal·lada, us haureu de descarregar la versió gratuïta de Google Earth, aquí. Un cop instal·lada, podreu llegir el fitxer Projecte pista Mata-rodona.kmz, descarregant-lo al disc dur per a posterior ús o obrint-lo directament. L'aspecte del que veureu serà una cosa així, depenent de com tingueu configurat el programa:\nA partir d'aquí el podeu orientar com us sembli. En aquesta captura es veu en vermell la pista segons projecte, així com les pistes existents actualment, en gris clar (que podeu veure si activeu la capa "roads" a Google Earth), que completen el recorregut entre els dos masos.\nDesc�rrec: res del que en aquesta web s'ofereix t� cap mena de garantia. Useu-ho sota la vostra responsabilitat.\nAquesta p�gina �s optimitzada per a una resoluci� (1024x768) i un navegador (Firefox) concrets. Altres configuracions en poden empitjorar l'aparen�a i/o la funcionalitat.\n© 2005-2009 Quicu T�pias Anton.


L'expilot de motos Sito Pons, Rodrigo Rato i Mario Conde, a la llista dels més morosos d'Hisenda\nLa immobiliària Reyal Urbis lidera el rànquing, en què també entra per primer cop l'andalusa Abengoa\n3 min. Barcelona 27/06/2019 14:43\n651x366 L'expilot de motos Sito Pons en una imatge d'arxiu / PONSRACING L'expilot de motos Sito Pons en una imatge d'arxiu / PONSRACING\nL'expilot de motociclisme Sito Pons apareix per primera vegada a la llista de morosos d'Hisenda, que enguany s'ha conegut aquest dijous i que inclou les persones físiques i jurídiques que acumulen deutes amb l'Administració Tributària superiors al milió d'euros. Concretament, l'excampió mundial de motociclisme és a la llista amb un deute d'1,95 milions d'euros. Pons ja havia tingut problemes per temes fiscals després que la Fiscalia de Barcelona li presentés una querella per impagaments a Hisenda.\nEn canvi, abandonen la llista el cantant Miguel Bosé, el futbolista Dani Alves i el col·laborador del programa de Telecinco 'Sálvame' Kiko Matamoros. El fet que tots tres hagin sortit d'el llistat no vol dir necessàriament que hagin saldat el seu deute amb el fisc, només que no superen el milió d'euros.\nPer la seva banda, es mantenen a la llista amb més o menys el mateix deute l'exvicepresident del Govern i expresident de Bankia Rodrigo Rato, la presentadora Patricia Conde, l'expresident del Reial Madrid Lorenzo Sanz i l'advocat José Emilio Rodríguez Menéndez. Rato, que es va incorporar l'any passat per primera vegada a aquesta llista, presenta un deute d'1,01 milions d'euros, xifra lleugerament per sobre de la de l'anterior llistat.\nPer la seva banda, l'expresident de Banesto Mario Conde té un deute amb Hisenda de 12,3 milions d'euros, per sota dels 14,9 milions amb què figurava en la llista anterior, mentre que la presentadora Patricia Conde presenta un deute de gairebé 1,8 milions, una mica per sota dels 1,9 milions del llistat anterior.\nBanquers, 'celebrities' i empreses constructores\nLes empreses que acumulen un deute més gran amb l'administració pública tornen a ser del sector de la construcció. Al llistat hi ha la promotora immobiliària Reyal Urbis, que lidera el rànquing amb un impagament de més de 353 milions d'euros. En segon lloc apareix la constructora Isolux Corsan, investigada en diversos casos per irregularitats en les obres de l'AVE.\nLa companyia catalana més morosa torna a ser Vittone 1842. Aquesta empresa italiana dedicada a la destil·lació de licors amb seu a Figueres deu més de 134 milions d'euros a les arques públiques, aproximadament la mateixa quantitat que l'any passat.\nTambé integren la llista de morosos clubs esportius com la Unió Esportiva Lleida, que deu més d'11 milions, o el Club Bàsquet Girona, a qui Hisenda reclama més de 10. El Racing de Santander continua a la llista tot i que recentment ha satisfet gran part del seu deute.\nEntre les persones jurídiques, aquest any, com a novetat, apareixen al llistat dels més morosos la matriu i dues filials de la multinacional andalusa Abengoa. La societat principal (Abengoa, SA) acumula un deute de més de 9,1 milions d'euros, Abengoa Abenewco més de 2 milions i Abengoa Energía 1,1.\nA més, l'empresari Agapito García Sánchez torna a aparèixer de nou com la persona física que acumula un deute amb Hisenda més gran, amb un total de 15,9 milions d'euros, però inferior al deute de 16,9 milions de la llista anterior. A la llista també repeteix l'empresa de la família de l'eurodiputada i exministra del PP Dolors Montserrat –Montserrat Operador Logístico–, amb un impagament de més de 4,3 milions d'euros.\nLa llista dels morosos d'Hisenda del 2018


Equinocci de tardor de 2020 - À Punt\nEquinocci de tardor de 2020\nTransició entre el solstici d'estiu i l'equinocci de tardor.\n22 de setembre 2020 - 17:05\nDesprés de 93 dies i 15 hores d'estiu astronòmic, com cada any, el Sol torna a creuar l'equador celeste durant el seu camí cap al tròpic de Capricorn i el solstici d'hivern. Hui dimarts 22 de setembre a les 15:31 hores la inclinació de la terra respecte del Sol -pla de l'eclíptica- serà 0 °, és a dir, el Sol estarà justament situat perpendicularment respecte de l'eix de rotació terrestre. En eixe precís moment es dona l'equinocci o “igual-nit”, és a dir, la durada de la nit i el dia seran iguals en tot el planeta. Per cert, com a curiositat, durant els equinoccis, un de tardor i l'altre de primavera, són els únics dies de l'any en què el sol ix per l'est i es pon per l'oest pur.\nUna vegada el Sol creue l'equador, la terra anirà variant el seu eix de rotació fins als -23,5 ° respecte del Sol. D'aquesta manera, el dia 21 de desembre, el Sol es trobarà sobre el tròpic de Capricorn, dia en què entrarem en l'hivern astronòmic.\nEntre hui i el 21 de desembre estarem immersos en la tardor astronòmica. Enguany la durada serà de 89 dies i 20 hores, i suposarà la transició fins als dies més curts de l'any. Des de hui fins al solstici d'hivern perdrem quasi tres hores de sol, en concret 166 minuts.


Marta, autor en Molsa\nEstrenem la nova campanya “Rebiolució” a Biocultura Barcelona!\nEstem molt contentes d’anunciar que llançarem la nostra nova campanya “Rebiolució” el dia 8 de maig a Biocultura Barcelona! El diumenge 8 de maig a les 11:00h a...\nÉs temps de maduixes, i com ens agraden a Molsa! Les maduixes estan farcides de propietats nutricionals i són delicioses. Les que tenim a Molsa són ecològiques i de...\nTeniem moltes ganes de fer servir el nou kimchi de nap, mostassa daikon i pastanaga de la nostra marca Rel, que com que no està pasteuritzat té grans qualitats...\nQuin beneficis té consumir aliments fermentats? El nostre intestí transporta bilions de bacteris i altres organismes vius, coneguts com a microbiota o flora intestinal, i bàsicament ho afecten tot:...\nGaletes de lli i cacau\nAquestes galetes amb fetes amb Vita Seeds de lli molt amb blat sarraí, ametlles, coco i nibs de cacau BIO es convertiran en uns dels teus esmorzars o berenars...\nLes anomenades “súper llavors” com la xia, el lli i el cànem aporten a la teva dieta una gran quantitat de nutrients importants. Aquestes tres llavors proporcionen fibra, minerals,...


Vicent Pallarès, nou director de l'aeroport de Girona - Diari de Girona\nLluís Sala Montero, actual director de les instal·lacions de Vilobí, deixarà el càrrec el setembre\n30.07.2019 | 14:10\nVicent Pallarès, nou director de l'aeroport de Girona AENA\nL'aeroport de Girona-Costa Brava tindrà nou director a partir del setembre. Vicent Pallarès Piqué, actual director de l'aeroport de Reus, serà el nou cap de les instal·lacions aeroportuàries de Vilobí d'Onyar, segons ha informat AENA.\nHo farà en substitució de Lluís Sala Montero, qui deixa el càrrec per jubilació després de deu anys al capdavant de l'equipament gironí.\nDe Reus a Girona\nVicent Pallarès Piqué és diplomat en Relacions Laborals i llicenciat en Ciències del Treball per la Universitat Rovira i Virgili (URV) de Tarragona, ha realitzat el Programa de Direcció General (PDG) per IESE, així com el Màster en Gestió d'Empreses (MBA) i el Postgrau en Gestió de Recursos, també per la URV. Compta amb una àmplia experiència en gestió aeroportuària com a director de l'Aeroport de Reus, càrrec que ocupa des de setembre de 2001. A les instal·lacions reusenques ha exercit diferents responsabilitats des de la seva arribada el 1990.


L’Acord d’associació avança en el comerç i la duana - Altaveu el diari digital d'Andorra\nL’Acord d’associació avança en el comerç i la duana\nAndorra i la Unió Europea (UE) han mantingut aquest dimecres una nova ronda de negociació que ha analitzat també, normes tècniques de productes, agricultura, competència i protecció dels consumidors\n30/03/2022 (20:21 CET)\nLandry Riba, durant una reunió telemàtica amb la delegació de la UE. SFGA/ C.ESTEVE\nAndorra i la Unió Europea (UE) han mantingut aquest dimecres una nova ronda de negociació per a l’Acord d’associació durant la qual s’ha debatut normativa inclosa en sis dels 25 annexos. La sessió, que és la segona del nou equip negociador, s’ha dut a terme en format híbrid, amb el secretari d’Estat d’Afers Europeus i cap negociador, Landry Riba, i l’ambaixadora d’Andorra a la Unió Europea, Esther Rabasa, presents a les oficines del Secretariat General de la Comissió Europea.\nLla resta d’experts hi ha participat de forma virtual. En concret s’ha avançat en els debats sobre els annexos relatius a la normativa europea en matèria de comerç, de duana, de normes tècniques de productes, d’agricultura, de competència i de protecció dels consumidors.\nLes dues delegacions han avançat en l’anàlisi de les diferents qüestions, han acordat els aspectes sobre els quals caldrà intercanvis entre experts en els pròxims mesos i s’han identificat els temes que tenen un abast transversal i afecten diversos annexos per avançar en la negociació de manera coherent. “Després d’aquesta segona ronda amb el nou equip ens felicitem del canvi que s’observa i acollim de manera molt positiva l’anunci que ens ha fet avui l’equip negociador de disposar de més mitjans per aquesta negociació”, ha valorat el secretari d’Estat, Landry Riba.\nLa següent ronda de negociació tindrà lloc a principis de maig i l’agenda preveu iniciar els debats sobre la lliure circulació de persones, un dels aspectes més rellevants per Andorra en aquesta negociació.


Llei Serveis Societat Informació i Comerç Electrònic (LSSI-CE) - Pedrosa Busquets & AssociatsPedrosa Busquets & Associats\nLlei Serveis Societat Informació i Comerç Electrònic (LSSI-CE).\nQUINES OBLIGACIONS LEGALS HA DE COMPLIR EL WEB DE LA MEVA EMPRESA?\n«L’incompliment de la normativa pot comportar sancions de fins a 600.000 euros»\nNingú qüestiona que una de les millors eines per donar visibilitat a la nostra empresa, per petita que sigui, és una pàgina web. De fet existeixen nombroses empreses que només existeixen on-line, és a dir, que no tenen establiments físics oberts al públic, i tot i això, poden arribar a funcionar força bé.\nQuan una empresa vol obrir una oficina o una fàbrica, normalment s’assessora dels requisits que ha de complir per dur a terme la seva activitat segons la normativa vigent. El mateix hauria de fer qualsevol empresa que vulgui crear la seva pàgina web.\nUna pàgina web corporativa amb informació tipus “qui som / què fem / on estem” que representi pel seu titular una activitat econòmica directa o indirecta, hauria de complir els requisits mínims establerts a la Llei 34/2002, d’11 de juliol, de Serveis de la Societat de la Informació i Comerç Electrònic (LSSICE):\nLa pàgina o lloc d’Internet ha de contenir informació bàsica que permeti als usuaris identificar el titular de la pàgina de manera permanent, fàcil, directa i gratuïta. Com a mínim ha de tenir la següent informació del titular:\na) El nom o la denominació social; el domicili o, si no, l’adreça d’un dels seus establiments permanents a Espanya; l’adreça electrònica i qualsevol altra dada que permeti d’establir-hi una comunicació directa i efectiva.\nb) Les dades de la inscripció de l’empresa en el Registre Mercantil, si s’escau, o d’un altre registre públic en el qual estigui inscrita per l’adquisició de personalitat jurídica o als efectes de publicitat.\nc) El número d’identificació fiscal que li correspongui.\nd) Quan la pàgina web faci referència a preus de productes o serveis, s’ha de facilitar informació clara i exacta sobre el preu, indicant si inclou o no els impostos aplicables i les despeses d’enviament.\ne) Els codis de conducta a què, si s’escau, estigui adherit i la manera de consultar-los electrònicament.\nf) En el cas que la seva activitat estigui subjecta a un règim d’autorització administrativa prèvia, les dades relatives a l’autorització i les identificatives de l’òrgan competent encarregat de la supervisió.\ng) Si s’exerceix una professió regulada, és a dir, una activitat professional que requereixi per al seu exercici l’obtenció d’un títol, com seria el cas de les professions de metge o notari -entre d’altres-, caldrà indicar:\nLes dades del col·legi professional al qual, pertanyi i el número de col·legiat.\nEl títol acadèmic oficial o professional que tingui.\nL’estat de la Unió Europea o de l’Espai Econòmic Europeu on es va expedir el títol i, si s’escau, la corresponent homologació o reconeixement.\nLes normes professionals aplicables a l’exercici de la seva professió i els mitjans a través dels quals es puguin conèixer, inclosos els electrònics.\nOBLIGACIONS RELATIVES A LA PROTECCIÓ DE DADES PERSONALS\nLa Llei Orgànica 15/1999, de 13 de desembre, de Protecció de Dades de Caràcter Personal (LOPD), estableix que els interessats als quals se’ls sol·licitin dades personals han de ser prèviament informats de manera expressa, precisa i inequívoca:\na) De l’existència d’un fitxer o un tractament de dades de caràcter personal, de la finalitat de la recollida de les dades i dels destinataris de la informació.\nb) Del caràcter obligatori o facultatiu de la resposta a les preguntes que els siguin plantejades.\nc) De les conseqüències de l’obtenció de les dades o de la negativa a subministrar-les.\nd) De la possibilitat d’exercir els drets d’accés, rectificació, cancel·lació i oposició.\ne) De la identitat i la direcció del responsable del tractament o, s’ s’escau, del seu representant.\nL’incompliment d’aquest deure d’informació és sancionat a la LOPD com una infracció lleu, amb multes des de 900 euros fins a 40.000 euros.\nCom a regla general, la inclusió de dades de caràcter personal en un fitxer suposarà un tractament de dades de caràcter personal, que requereix el consentiment de l’interessat, és a dir, qualsevol manifestació de la voluntat, lliure, inequívoca, específica i informada, mitjançant la qual l’interessat consenti el tractament de dades personals que el concerneixen.\nPer tant, en cas de disposar la pàgina web d’un formulari de contacte, aquest haurà d’incloure tota aquesta informació, i requerir que l’usuari manifesti el seu consentiment al tractament de les seves dades personals, per exemple clicant una “X” en una casella habilitada al efecte. El procediment de captació de dades personals no hauria de poder-se realitzar sense marcar aquesta casella.\nTractar dades personals dels usuaris, sense obtenir el seu consentiment, és sancionat per la LOPD com a infracció greu, amb multes des de 40.001 euros fins a 300.000 euros.\nAquestes són les obligacions legals bàsiques aplicables a la majoria de pàgines web, encara que podria ser necessari complir altres requisits addicionals, per raó de la utilització de cookies, enllaços a altres pàgines web, o si el contingut de la pàgina és restringit per adults, per exemple.


Una tarifa plana per facilitar el pagament dels tributs municipals - Junts per Catalunya Olot\nUna tarifa plana per facilitar el pagament dels tributs municipals\nL’equip de Junts per Catalunya Olot proposa un sistema de tarifa plana per facilitar el pagament dels tributs municipals. La sol·licitud per acollir-se a aquesta tarifa plana ja es podrà fer aquest any 2019 i serà d’aplicació en l’exercici del 2020. L’alcaldable Pep Berga ho ha explicat avui en la presentació que Junts per Catalunya Olot ha fet davant l’Ajuntament. Montse Torras i Josep Maria Coma (3 i 12 de l’equip) han acompanyat Pep Berga.\nMontse Torras, regidora d’Hisenda durant aquest mandat, ha destacat que “amb aquesta proposta es vol posar a disposició dels contribuents una nova modalitat de pagament dels tributs periòdics que pot resultar més còmode per a les economies de particulars i empreses, perquè facilitarà espaiar aquest pagament al llarg de deu mesos, amb quotes mensuals del mateix import”.\nTorras ha detallat els criteris que regiran aquesta nova modalitat de pagament de tributs municipals assenyalant que “serà d’aplicació en relació amb els tributs periòdics, és a dir, aquells que es paguen anualment: l’IBI, l’IAE, la taxa d’escombraries, l’impost de vehicles …”. Per tant, “cal tenir present que no hi entrarien aquelles liquidacions no periòdiques o puntuals, com podria ser el cas d’un ICIO o una plusvàlua”.\nMontse Torras ha explicat que la tarifa plana “es concedirà prèvia petició” i que “el termini per sol·licitar-la s’obrirà abans no acabi l’exercici anterior a l’aplicació del pla”.\nSobre els criteris que s’hauran d’observar per a l’aplicació d’aquesta tarifa plana, ha exposat que “el punt de partida serà la quantitat pagada en l’exercici anterior; és a dir, per al 2020, el que s’hagi pagat aquest 2019”. Torras ha explicat que això cal perquè “s’haurà de tenir en compte un mínim de l’import total anual que hagi pagat la persona interessada. Aquest mínim s’aprovarà cada any i se situarà al voltant dels 200/300 euros anuals. El pagament d’aquesta quantitat es podrà fer amb aquesta nova modalitat de deu mensualitats d’idèntic import”.\nLa primera d’aquestes deu mensualitats, segons que ha indicat Torras, es girarà a principis de febrer. L’últim càrrec serà a principis de novembre i durant el mes de desembre “es farà la comparativa entre les deu quotes pagades i el total dels rebuts de l’any en curs i es procedirà a la liquidació corresponent”, ha explicat.\nTorras ha destacat que la proposta s’emmarca “en la voluntat d’avançar en la millora dels serveis de l’administració municipal, per facilitar les gestions dels veïns i veïnes de la ciutat”. També ha explicat que d’aquesta nova modalitat de pagament dels tributs municipals periòdics se’n podran beneficiar igualment les persones que gaudeixin d’algun tipus de bonificació.\nL’alcaldable de Junts per Catalunya Olot, Pep Berga, ha dit que l’objectiu de la proposta és “facilitar el tràmit del pagament dels tributs municipals periòdics en tots els casos” i ha assegurat que es vol continuar treballant “per fer més fàcils obligacions i tràmits i també per millorar les possibilitats de suports i ajudes pel que fa als diferents serveis municipals”.\nEn relació amb les bonificacions, Montse Torras ha posat en valor les que ja s’apliquen per diferents conceptes amb la voluntat d’ajudar persones i col·lectius amb dificultats a l’hora de fer front a determinades obligacions, i ha recordat que “durant l’any 2018 les bonificacions concedides per l’Ajuntament han superat els 600 mil euros”.


Dones i ciència Archivos - Page 3 of 3 - Campus de Gandia Ciencia\nEl Comitè d’Igualtat del Campus de Gandia de la Universitat Politècnica de València va celebrar les Jornades ‘La igualtat: un camí a recórrer junts’. L’activitat forma part de la programació del Campus de Gandia per a commemorar el 8 de març, Dia internacional de les Dones. Segons Eva Mestre, coordinadora del Comité, amb les jornades […]\nLes carreres de Ciència, Tecnologia, Enginyeria i Matemàtiques (STEM en anglés) són cada vegada més necessàries en un món marcat per la revolució digital. Ens ho conta Mónica Bragado, Enginyera Industrial i Presidenta del Consell Social de la Universitat Politècnica de València, en la sèrie audiovisual de la UPV ‘Mujeres Ingenieras: el factor insustituible’\nDivulgació científica en Telegrafies | MARÇ\n#UPVGandiaCiència Existeix una barrera digital de gènere en les carreres científiques i tecnològiques? La professora Helena Knorr, de la Universitat de Point Park (Pittsburgh) analitza aquesta situació de desigualtat i els seus motius en la conferència “Dona i enginyera“. A més, al mes de març vam poder aprendre de la mà d’Ainhoa Goñi, directora de […]


T’esperem a la coneguda zona residencial de Les Pedreres, a deu minuts caminant del centre històric i la fortalesa, en què trobaràs la Catedral i altres punts d’interès.\nEls aeroports més propers són: Girona (30 min.), Perpinyà (75 min.) I Barcelona (90 min.)\nL’estació d’autobusos de Girona es troba a només 1 km de distància de l’hotel.\nL’estació de tren i AVE està a 10 min. a peu. Accedeix a Barcelona en 30 minuts.\nHi ha aparcament GRATUÏT! Aparca còmodament al mateix hotel.\nVisita, fent una passejada, el Barri Vell, el Call (barri jueu), la Muralla Carolíngia (única a Europa), la plaça Catalunya, la catedral de Girona, el Museu del Cinema, els Banys Àrabs, el Monestir de Sant Pere de Galligans i les cases del riu Onyar.\nEns trobem a només 15 minuts amb cotxe del restaurant Celler de Can Roca (3 estrelles Michelin) i Massana (1 estrella Michelin).\nGirona és un magnífic punt de partida per visitar els pobles de la comarca, apropar-se a la muntanya o a la platja i gaudir del paisatge variat y maco de la Costa Brava.\nLa província de Girona compta amb els 3 museus més importants al voltant de la figura de Salvador Dalí: el Teatre-Museu Dalí de Figueres (40 min.), La Casa-Museu de Portlligat (1,5 h) i el Castell de Púbol (30 min.).


Magic Pop: Trinitat Nova, nou projecte ocatí que inicia un “Final Principi” amb fascinants detalls d’àcid pop folk\nTrinitat Nova, nou projecte ocatí que inicia un “Final Principi” amb fascinants detalls d’àcid pop folk\nObra de Laia Sondang\nTrinitat Nova es el nom que han escollit tres joves músics catalans per tal d’identificar el seu nou projecte artístic on mesclen detalls de folk psicodèlic i melodies pop amb ritmes captivadors que embolcallen lletres àcides cantades en català. Tot plegat esdevé una fascinant combinació enriquidora de sons i idees, no exemptes d'humor, que cerquen una reacció activa i compromesa per part de l’oient. Les cançons de Trinitat Nova, són parades d’una línea de metro existencial, que des de l’underground de les nostres realitats quotidianes, somia en canviar de pell, alçar el vol, fugir a la muntanya o fer la volta a un món que s’acaba.\nTrinitat Nova es va crear a principis de 2013 amb el propòsit d’enregistrar amb format de banda, temes que ja cantava en solitari Pau Ballbé, guitarra i veu (ex baterista dels Thorpedians i dels Cutties, pre Retrovisores). La resta de la formació original són Leo Guateque al baix (baixista dels Retrovisores); i Maria Puig (teclats). Tots ells son originaris de Ocata, barri litoral del Masnou.\nEl nom d’aquest trio de joves músics pervé d'algunes curioses coincidències amb la línea groga del metro de Barcelona que comença amb la parada La Pau, nom del compositor, i acaba amb la de Trinitat Nova. Tots tres van entrar a l’estudi Infusiones Musicales (Masnou) on enregistraren uns quants temes sota el comandament tècnic de Jordi C. Corchs qui es va encarregar de la gravació, la mescla i la masterització. Van comptar amb col·laboracions de luxe a càrrec del cantautor More més el Gitano d'Ocata a les guitarres, Carles Magret a la bateria, Pep Arimont Soler dels Pirats a la trompeta, així com les veus de Víctor Retrovisores i el Xavi Lana. Els quatre temes tenen com a títol: “Un'altra persona”, “Els ocells”, “La volta al món” i “Aquesta gent”. Les cançons, que pots escoltar al seu bandcamp, formen part d’un treball discogràfic encara no editat que esdevé la presentació del seu projecte, amb el títol genèric de “Final Principi”.\n“Un’altra persona” conté una original mescla de detalls rítmics de música potencialment ballable, la picardia del bon folk psicodèlic català i la melodia d’un pop àcid compromès. Conté un text ple de desitjos per canviar de personalitat, amb el propòsit d’encaixar en realitats diferents a les quotidianes. “Els ocells” té un ritme dolç de guitarra, amb un acompanyament ben articulat de baix, tocs sensuals de teclats i una veu penetrant parlant-nos dels ocells engabiats que piulen somiant que algun dia tornaran a volar. Desitjos de fugida que impliquen també pors racionals.\n“La volta al món” té una consistència de gran banda amb convincents arranjaments, inclosa una persuasiva trompeta, y detalls sinuosos, ideals per escapar de la ciutat dels horrors on campa la rutina. Les guitarres acústiques amb acompanyament de bateria i una veu, per moments melangiosa però gens conformista, protagonitzen el darrer tema d’aquest treball de presentació. La banda ens avisa de la fi del món, de com ens trepitjaran els nostres caps per recollir una engruna, i al final creurem que “els pobres són culpables de la seva pròpia ruïna”. “El món era rodó abans que caigués en mans d’inconscients i miserables, abans de ser trepitjat per milers de morts de gana, que caigués en mans d’aquesta gent”. No hi ha dubte possible, els components de Trinitat Nova tenen les idees molt clares i no són precisament condescendents amb el poder establert.\nAmb cançons tan impactants com aquestes, Trinitat Nova denuncien una realitat angoixant que altres propostes de folk català actuals eviten, mitjançant una mescla de surrealisme apte per a tots el públics, per tal de no enutjar als polítics que es freguen les mans davant de tanta disciplina i correcció creativa. Diuen els Trinitat Nova: “El món que trepitgem s’acaba, què ens sostindrà ara?, i que se’n farà d’aquest bunyol, manipulat per nens sapastres. Se’l fotran boci a boci, no tindran pietat ni de la canalla”.\nCertament, plantegen una pregunta de difícil resposta, que de cap manera serà única sinó més bé complexa amb nombrosos ingredients que ens ajudaran a sortir-nos-en d’aquest cataclisme socioeconòmic provocat per aquest gent que no ens permet volar. Almenys, el que sí tenim molt clar és que a la banda sonora d’aquesta fugida haurà de sonar necessàriament aquestes fascinants cançons de la Trinitat Nova.\nNota: Pots escoltar les cançons al seu bandcamp\nEtiquetas: Magic Folk, Màgic Pop Cat, Magic Psicodelia, Trinitat Nova\nOriol S. 17 de enero de 2014, 16:42\nMagic Pop 18 de enero de 2014, 23:47\nJa suposava que no et deixarien indiferent. Gràcies pel comentari.\nEl millor grup català del moment!\nMagic Pop 18 de enero de 2014, 23:49\nJo també els poso entre els millors del moment.


Què és per a tu la salut? | Sants en Comú\nTot i això, a vegades confonem el terme Salut amb el de Sanitat. El Sanitari és un altre àmbit que influeix en la salut de les persones, però de cap manera són sinònims. El sistema sanitari té a veure en la salut de les persones al voltant d’un 20 %, segons estadístiques nordamericanes. La Sanitat és el conjunt de serveis governatius per a tractar la malaltia, i en menor grau per a conservar la salut des de l’assistència biomèdica. Per tant, es pot posar en qüestió que un major pressupost en sanitat hagi comporti una societat més sana.\nEs pot dir que la sanitat és competència del personal sanitari, i que la Salut és assumpte de totes, des del pla més personal al comunitari. Tots sabem què és per cadascú estar sa. Si assumim la responsabilitat de que la salut és un tema propi i no dels metges (per exemple), això comporta a una possible PARTICIPACIÓ que activa les capacitats de desenvolupament com a persona i com a societat, construint la salut i la societat que volem.\nDes de l’Eix de Salut de Barcelona en Comú us convidem a participar en el cicle de monogràfics que organitzem amb els districtes dels barris de Barcelona, els consellers de Salut, la comissionada Gemma Tarafa i el Davide Malmusi, també del comissionat. Amb la intenció d’obrir espais de construcció comuna d’una cosa tan vital com és la Salut, queda obert a qui vulgui participar-hi, qüestionar, criticar per renovar, col·laborar, etc. Animeu-vos !!!\nEIX SAULT DE BCOMÚ\n← Diàlegs des de baix\tQuè veiem des del Turó? →


Data de publicació: 05/03/2018 20:53\nHola,una vegada em vaig fer dits bueno dit per que nomes mhi cabia un i la cosa es q em va sortir una mica de sang. Pot ser q m hagui desvirgat fent me dits o no nomes surt sang quan et desvirguen?\nData de publicació: 10/03/2018 23:16\nQuan parlem de perdre la virginitat o "desvirgar-se", fa referència a quan es té la primera relació sexual amb penetració (independentment que es sagni o no). Antigament sí que es vinculava el sagnat amb la virginitat, però actualment se sap que l'himen pot trencar-se d'altres maneres abans de la primera relació sexual amb penetració.\nAquest sagnat que expliques que vas tenir pot ser per diferents motius: perquè s'hagués trencat l'himen, perquè la menstruació estigués a punt de venir, perquè t'haguessis fet alguna ferideta o ja la tinguessis, perquè no estiguessis lubricada i amb el fregament sagnessis...\nSigui pel motiu que sigui, amb la masturbació no es perd la virginitat.


Bohol Vantage Resort Bohol Filipines - Ofertes d'hotels amb els MILLORS DESCOMPTES EN LÍNIA\nPanorama Street 1, Panglao Island, Bohol, Filipines, 6339 - Molt bona ubicació - Veure al mapa\nTé alguna pregunta per a Bohol Vantage Resort?\nMés informació sobre Bohol Vantage Resort\nTant si es tracta d'un viatge de plaer com si és de negocis, Bohol Vantage Resort és una elecció d'allotjament magnífica quan visiten Bohol. L'hotel no està massa enfora del centre de la ciutat: només a 5.0 Km, i normalment només es triga 20 minuts per arribar a l'aeroport. Un ambient ben cuidat i la seva proximitat a Església Dauis, Museu Bohol, Centre Comercial Bohol de Qualitat donen a aquest hotel un encant especial.\nBohol Vantage Resort ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, servei de neteja diari, tenda de regals/records, magatzem d'equipatge, Zones públiques amb Wi-Fi són només algunes de les comoditats que fan que Bohol Vantage Resort sigui diferent dels altres hotels de la ciutat.\nL'ambient de Bohol Vantage Resort es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. Tauler de dards, piscina exterior, massatge, jardí de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a Bohol Vantage Resort.\nBosc Mahogany - 24,68 km\nEsglésia Baclayon - 3,98 km\nPont Penjant de Bambú - 22,35 km\nBlood Compact Monument - 2,58 km\nMuseu Baclayon - 6,02 km\nCentre Comercial Ciutat de l'Illa - 4,65 km\nEsglésia Loboc - 16,39 km\nEsglésia Dauis - 2,83 km\nMuseu Bohol - 3,01 km\nCentre Comercial Bohol de Qualitat - 3,01 km\nPlatja Bikini - 3,39 km\nCova Hinagdanan a Dauis - 3,5 km\nUniversitat de Bohol - 3,76 km\nLloc del Pacte de Sang - 4,05 km\nTerminal de Ferri Starlite - 4,06 km\nComentaris d'Agoda (204)Comentaris de Booking.com (60)\nTots els tipus de viatgers (204)Viatger de Negocis (6)Parelles (121)Viatgers en solitari (29)Famílies amb infants petits (24)Famílies amb infants grans (13)Grups (11)\nXXL-Apartament de luxe\nYael, Regne Unit


La campanya de recollida d'aliments aconsegueix cinc tones — Les notícies i l'última hora del Baix Llobregat i l'Hospitalet - El Far\nJueves, 17 de noviembre de 2016 | Leída 17 veces\nLa campanya de recollida d'aliments aconsegueix cinc tones\nLa xifra de rècord ha estat possible gràcies a la col·laboració de voluntaris, ciutadans i establiments\nLa darrera campanya de recollida d’aliments organitzada a Pallejà, entre l’Ajuntament, la xarxa solidària d’aliments i la parròquia de Santa Eulàlia, ha deixat unes xifres molt superiors a les d’anys anteriors. En total s’han recaptat 5 tones de productes alimentaris, d’higiene personal o de neteja.\nL’èxit de la campanya ha estat possible, segons fonts municipals, gràcies als voluntaris que hi han participat desinteressadament, les persones que hi han col·laborat i els establiments.\nLa campanya ha tingut lloc del 7 a l’11 de novembre i ha establert punts de recollida a l’església, el Castell, el Centre Cívic de Fontpineda i els principals supermercats del municipi. Es demanava, sobretot, oli, cacau en pols, llet, cereals, tomàquet fregit, productes de neteja i productes d’higiene íntima.


Temporada 9 - À Punt\nCapítol 157: Anells per al Falcó i Teresa\nTot està preparat per a la boda entre don Joaquim i Teresa. Pili intenta per tots els mitjans parlar amb don Mauro per a explicar-li el que sent. L'angoixa que sent Victòria en estar prop de Blai provoca que prenga una dràstica decisió. Raquel, convençuda que a Asun alguna cosa la intranquil·litza, tracta de saber la veritat. Robert no suporta la distància que li separa d'Elena.\nCapítol 156: Retallar distàncies\nLa distància entre Blai i Victòria es fa patent quan ella torna de Madrid. Després d'un tens sopar amb Diego i Raquel, Victòria valora posar fi a allò. Teresa confessa a Dora la causa del seu neguit, donant així resposta a les sospites d'aquella. Pili retorna a l'Alqueria disposada a parlar francament amb don Mauro. La parella formada però Fina i Tonet revoluciona el campionat de dominó.\nCapítol 155: La gran prova de Tonet\nXaro torna a L’Alqueria Blanca en busca de l'ajuda i de la protecció de Tonet. L'arribada de la seua proxeneta posa en perill la seua vida. Jaume està decidit a seguir els passos de son pare i fer-se càrrec de la Pedrera i de la cooperativa. Després de patir un xicotet atac en el capítol anterior, Blai rep la visita de Diego buscant una reconciliació definitiva. Ferri s’assabenta de que Tommy i Fina estan junts.\nCapítol 154: Diumenge de pau i de festa\nJaume proposa organitzar un sopar multitudinari per a celebrar el seu retorn i el d'Asun a l'Alqueria. Pensant que es tracta d'una convocatòria exclusivament per als amics, Sento i Tonet contracten una ballarina de striptease. L'errada els du grans mals de cap. La tristor i la soledat pesen cada volta més en Blai, la salut del qual es ressenteix.\nCapítol 153: Ja està ací la figura\nElena i Blasa ja ho tenen tot a punt per a abandonar el poble. Malgrat tot, Robert fa un esforç per a comprendre els motius d'Elena. Diego torna de Califòrnia ansiós per veure al seu fill i passar tot el temps possible amb ell. Jaume i Asun tornen al poble, aquesta vegada per a quedar-s'hi. Un equip de periodistes, a través d'un estrany empresari, arriba a l'Alqueria per a entrevistar el famós pilotari.\nCapítol 152: Tornar al niu\nElena ix en llibertat però el pas pel calabós deixa en ella una empremta profunda que la duu a prendre decisions dràstiques. Don Mauro s'enfronta al bisbe per defendre el seu suport a Elena i Robert. Sanitat tanca cautelarment la fàbrica de calcer i enfront de l'actitud de Blai, és Narcís qui mou els fils per tal que es reòbriga. Jaume i Asun avancen el seu retorn i això porta Teresa a accelerar els preparatius de la boda.\nCapítol 151: Males cartes\nTot el poble es bolca amb Blasa i Elena. Les gestions de don Mauro tenen el seu efecte, Blasa podrà visitar a la seua filla al calabós. Don Joaquim descobreix que Narcís té un gran deute econòmic. Els esforços de Robert per ajudar a Elena resulten en va. La doctora cada vegada està més desesperada. Raquel tractarà que Blai i Diego siguen capaços de parlar.\nCapítol 150: Amor entre reixes\nDesprés de ser detinguts, Elena i Robert romanen incomunicats. Don Miquel i Don Joaquim, menegen els seus fils per obtenir notícies dels detinguts però és Don Mauro qui, anant més enllà de les seues creences, més fa per ells. El capellà s'esforça també per reconfortar Blasa i els Pedreguer. Raquel torna al poble amb una delicada missió. Sento decideix declarar-se a Fina.\nCapítol 149: Els fruits de la calúmnia\nElena, després de l'amenaça de Narcís, decideix seguir avant en les seues accions contra la fàbrica amb l'ajuda de Robert. En assabentar-se d'açò, Narcís i Victòria decideixen complir eixa amenaça. Don Joaquim li demana a don Miquel que siga el seu còmplice en una sorpresa per a Teresa. Tomy està decidit a parlar amb Sento i confessar-li el que sent per Fina.\nCapítol 148: L'amenaça\nArran les gestions de Robert i Elena, la Inspecció de Treball pren cartes en el tema de les operàries malaltes. Escarotada, Victòria busca Narcís qui decideix traure l'as que guarda a la mànega. Sento torna al poble amb un regal per a Fina. Ella, gràcies a Tomy, aconsegueix un bon preu per la carnisseria. La tornada de don Mauro coincideix amb la partida de Pili, resolta a posar distància. Don Joaquim es planteja demanar matrimoni a Teresa.\nCapítol 147: A fer les amèriques\nDesprés d'acceptar l'oferta de Barbero, Blanca deixa el poble amb gran tristesa. L'actitud generosa de Tomy fa més gran el seu dolor. Elena confirma que l'origen de la malaltia de les treballadores pot estar a la fàbrica. D'altra banda, la doctora i Robert es troben cada volta més a gust els dos junts. Pili, volent llevar-se don Mauro del cap, busca els braços de Xavi. Teresa torna d'Amèrica amb una actitud molt estranya.\nCapítol 146: Victôries i derrotes\nBlai deshereta Vicent i a Diego en favor de Victòria i dels seus nets. Robert intenta recuperar la seua relació amb Elena amb les seues millors armes. Blanca torna disposada a anar a totes per a recuperar Tommy. La família de don Mauro el pressiona perquè oficie un important bateig.\nCapítol 145: El preu de l'èxit\nDon Mauro se sent cada vegada més atret per Pili i intenta esbrinar quin paper juga ella en la vida de Xavi. Blanca marxa de nou per a fer un important concert però, abans, fa un últim intent per a aconseguir el retorn de Tommy al seu costat. Robert, encara que segueix tenint dubtes, se sent bé prop d'Elena. Blai descobreix que Diego i Raquel han anat a Califòrnia per a tancar negocis amb Vicent.\nCapítol 144: Sarsuela, cine i teatre\nL’arribada de Xavi al poble suposa aire nou per a tots. Blanca s’aferra a ell. Diego i Raquel acorden anar a Califòrnia a tancar el tracte amb Vicent. Narcís li torna els diners a Victòria. Ella, amb prou esforç, suporta la convivència amb Blai. Aquesta mateixa vesprada, els plans de Sento i de Tonet per a anar al cinema amb Fina es compliquen.\nCapítol 143: Ave Maria Puríssima\nVicent convida Diego a viatjar a Amèrica per a parlar de negocis. Amb l’excusa d’estar malalta, Victòria desallotja Blai del dormitori conjugal. Molesta per la seua sintonia amb Tomy, Blanca carrega contra Fina, que accepta anar al cine de Valderreu amb les entrades que tant han costat d’aconseguir a Sento. Pili es veu obligada a replantejar-se la seua opinió sobre don Mauro després de conéixer el seu verdader paper en el tancament de la sala Gèminis. Torna al poble un veí.\nCapítol 142: Bisbe i cançons\nSento ultima els preparatius d'un gran ball amb actuació de Blanca a la sala Gèminis. Tomy es mostra fred i seré i això consterna Blanca. Els sentiments d'Elena i Robert segueixen creixent però el Pedreguer no sap si està preparat per a començar una nova relació. Don Mauro rep la visita del seu oncle, un home de moral severa que troba més d'un desajustament moral al poble.\nCapítol 141: Fins ací hem arribat\nDiego té un gran dilema entre mans. Acceptar l'oferta com a soci capitalista de Don Joaquim o accedir a l'ajuda desinteressada que li brinda son pare. Robert constata que Elena ha demanat el seu trasllat de l'Alqueria. Mentre tracta de convéncer-la, succeeix una cosa inesperada. Victòria, quan arriba de Califòrnia, recupera la seua relació amb Narcís. Tommy li deixa ben clar a Blanca que la seua relació ha acabat.\nCapítol 140: Un pacte d'amics\nDiego implica a Pere i Tomy en la propietat de la bodega. Elena es planteja renunciar a la seua plaça a l’Alqueria per tal d’allunyar a Robert de l’amenaça de Narcís. Els avanços de Don Miquel no reben la resposta desitjada per part de Blasa. La gran beneficiada per l’herència de son tio és Fina, encara que Ferri rep una bona notícia.\nCapítol 139: El futur en sidecar\nLa proposta de Tommy per a salvar el catastròfic estat del celler passa perquè Diego torne a ser propietari del negoci. Don Mauro desitja restaurar la imatge de la marededéu del poble, Ferri torna del soterrament del seu oncle al costat de Fina, la seua adorable cosina germana. Elena se sent cada vegada més amenaçada per l’ombra de Narcís.\nCapítol 138: Flors mortes\nDon Mauro intenta acostar-se al dolor de Dora al mateix temps que veu com la seua autoritat moral rep les burles de Pili. Tomy se n'ha anat de casa i Blanca sembla voler seguir amb la seua vida en el món de la cançó. Blanca sent que tots estan contra ella. Els problemes al celler són cada vegada més evidents. Blai i Victòria parteixen cap a Califòrnia per a casar-se.


Conseqüències de la Síndrome d'Alienació Parental en menors | Gabinet Psicològic Romeu\nDavant la presència de la simptomatologia descrita, indicar que a nivell de relació patern / matern filial, és aconsellable que els menors continuïn tenint relació amb el progenitor alienat, ja que una de les estratègies que utilitzarà el progenitor alienador serà que es suspengui el règim de visites utilitzant tàctiques com les descrites anteriorment. Per això és important a més donar pautes i orientacions adequades al progenitor alienat perquè durant els contactes no afavoreixi amb la seva conducta o verbalitzacions, el manteniment del SAP. Aquestes orientacions van encaminades a no realitzar retrets als menors, ni entrar en els seus atacs, tenint en compte que no parlen per ells mateixos, donar respostes que satisfacen un retret o necessitat que transmet el / la menor, en els casos en què estiguem davant un nivell lleu o moderat en el qual es realitzen visites, centrar aquestes en un ambient lúdic entre tots dos, buscar activitats que siguin del grat del menor, i posteriorment tasques més personals, etc.\nEls símptomes que s’han associat al SAP són, en suma, els següents:\n– Campanya de denigració en la qual el nen està obsessionat amb l’odi cap a un dels progenitors: es combinen aquí el “rentat de cervell” que porta a terme el progenitor alienant amb la pròpia contribució del fill a la denigració del progenitor alienat. No estem davant el SAP si el fill no col·labora en aquesta campanya.\n– Racionalització de la conducta de manera feble, absurda o frívola: el SAP només pot predicar de fills que no han patit cap tipus d’abús, físic, sexual o emocional, ja que en cas contrari podria justificar la conducta denigrant del menor cap al progenitor . Al contrari, el SAP es caracteritza per que el menor justifica amb arguments absurds seu odi cap al progenitor alienat.\n– Manca d’ambivalència: en les relacions personals sempre hi ha aspectes positius i negatius. Els nens que presenten SAP són incapaços de reconèixer els aspectes positius de la seva relació amb el progenitor alienat i només se centren en els negatius, i, de manera inversa amb el progenitor alienant.\n– El fenomen del “pensador independent”: aquest fenomen ocorre quan el nen fa seus els sentiments d’odi cap al progenitor alienat quan en realitat, està imitant els del progenitor alienant.\n– Suport automàtic al progenitor alienant: el nen que presenta SAP dóna suport de forma automàtica i sense reflexionar al progenitor alienant en casos de conflicte entre els pares.\n– Manca de remordiments per la crueltat cap al progenitor alienat: els nens amb SAP no tenen cap tipus de remordiment en les seves manifestacions d’odi cap al progenitor alienat, qui té l’opció de, o tolerar el comportament del nen, o suspendre el contacte.\n– Presència de “situacions” prestades: el fill descriu situacions que, per la seva naturalesa, són impròpies de la seva edat i s’intueix que són obra del progenitor alienant.\n– Extensió de la animositat cap a la família del progenitor alienat: l’odi del nen pot estendre a familiars del progenitor alienat i negar-se a visitar-los.\nEls criteris per identificar si un nen està patint SAP segons Aguilar són (Aguilar, 2008):\n– Els menors, recolzats per la mare o el pare alienador, inicien una campanya d’injúries i desaprovació cap a l’altre progenitor, a través de la qual expressen el seu rebuig, odi o por cap a ell.\n– Quan pretenen argumentar la seva actitud, utilitzen explicacions tribals per a justificar la campanya de desacreditació, raons que exposen fredament, en moltes ocasions de manera estereotipat i sense lògica.\n– El menor construeix un món dicotòmic, de bo i dolent, en què es dóna una absència d’ambivalència cap al progenitor rebutjat, del qual no cal esperar res de bo i al qual es considerarà culpable de qualsevol prejudici que li esdevingui.\n– El menor pensa que ha arribat a aquesta situació mogut per la seva autonomia de pensament, és a dir, sense influència externa, únicament com a decisió lògica i pròpia després de les seves experiències viscudes.\n– Si es produeix qualsevol atac, vingui d’on vingui, cap al progenitor al qual està unit, el menor durà a terme una defensa del pare alienador.\n– Els menors que manifesten aquest comportament mostren una absència de culpa davant els sentiments del pare o la mare rebutjat, que els permet la seva exploració emocional i econòmica.\n– En un discurs, el nen utilitza escenaris prestats en les seves expressions, que consisteixen en situacions, passatges, converses i termes que expressa com a propis o viscuts en primera persona, tot i que mai hagués estat present quan van ocórrer o resultin incoherents amb la seva edat.\n– Es produeix una extensió d’odi del progenitor alienat, que provoca en el nen un rebuig extensible també a l’àvia, els oncles i cosins de la família del progenitor rebutjat.


La Crida exigeix formalment l'extinció del contracte amb la Llotja, S.A.\nLa Crida exigeix formalment l’extinció del contracte amb la Llotja, S.A.\nDestaquem Ètica i Gestió Pública Premsa\nLa formació denuncia fins a sis incompliments contractuals segons la documentació que regeix la relació entre CNC i Llotja S.A.\nLa Crida per Lleida – CUP registrarà demà un escrit en què demana formalment l’extinció del contracte entre el Centre de Negocis i Convencions, S.A. i la Llotja S.A.. La petició, signada pel conseller del grup Ferran Dalmau a l’administració del CNC, denuncia fins a sis incompliments contractuals segons la documentació que regeix la relació entre l’empresa pública i la Llotja S.A.\nEn concret, la Crida destapa que el reiterat impagament del cànon de la concessió per part de la Llotja S.A. suposa una “infracció molt greu”, d’acord amb la clàusula 19 del Plec de la licitació. El conseller recorda que el mateix Plec obliga a la Llotja S.A. pagar una multa de 60.000 euros per l’incompliment i, en última instància, extingir-ne la concessió (clàusules 21 i 23).\nLa Crida també fa públic en el mateix escrit que la Llotja S.A. no ha presentat les seves auditories al CNC en els terminis establerts per contracte. En aquestes auditories es parlen de pèrdues de la concessionària durant els anys 2013, 2014 i 2015, però la formació denuncia que no haver presentat els comptes en el degut temps i forma ha obstaculitzat el seguiment de la gestió per part de l’administració pública. A més, la concessionària Llotja S.A. té un deute de 100.000 euros anuals d’IBI entre els anys 2011 i 2014 que la Paeria no ha reclamat, segons la formació.\nLa Crida destaca en l’escrit que la Llotja S.A. hagi assumit “indirectament” la gestió i programació teatral de l’equipament, fet que contradiu l’objecte social de la concessionària i que hauria de reservar-se la regidoria de Cultura. Per últim, la formació denuncia que el CNC i la Paeria hagin sufragat les tasques de manteniment de l’edifici l’any 2013 quan segons el contracte li pertocaria a la Llotja S.A..\nLa setmana passada es va presentar l’#EntramatLlotja, una sèrie d’informes sobre l’entramat de fundacions i empreses que té la Paeria. La Crida ha clamat al llarg d’aquesta legislatura la manca de control del diner públic i de les obligacions contractuals per part de l’Ajuntament de Lleida. En aquest sentit, la formació aposta per recuperar el control dels recursos públics, denunciar els incompliments de les empreses concessionàries i reformular la gestió de la Llotja.\nLleida, 29 de gener de 2016\nRequeriment escrit de la Crida per Lleida al CNC


27a Edició del Festival Ciutat Flamenco 27a Edició del Festival Ciutat Flamenco | Infancia\nL´any 2020 no el recordarem com un dels millors de les nostres vides. La pandèmia ha estat devastadora i ha generat un desànim col·lectiu, però ens ha fet reflexionar i ser més forts. En el sector cultural, i en concret en el flamenco, hi hagut conseqüències que ningú podia preveure, com el tancament de tablaos i sales de concerts o la incertesa de molts artistes que han vist cancel·lades o posposades les seves activitats professionals. Aquesta situació ha mostrat la nostra vulnerabilitat i ara toca aprendre de l´experiència i redissenyar estratègies per mantenir el sector viu.\nEn aquest context, Ciutat Flamenco celebra la seva vint-i-setena edició. Ara més que mai volem mantenir el nostre compromís amb la creació, la innovació i la història d´una cultura musical arrelada a Barcelona des de sempre. Històricament, Ciutat Flamenco ha estat l´expositor dels grans noms i les propostes de major interès que han marcat l´evolució del flamenco al llarg del segle XXI, a més de ser l´impulsor de nous projectes i del teixit cultural i social d´una ciutat en permanent transformació.\nCiutat Flamenco ha aconseguit a dia d´avui erigir-se com una cita inexcusable per als amants del gènere, tant per als que busquen artistes consagrats com els que volen descobrir nous valors. S´ha convertit en un esdeveniment indispensable al calendari cultural de Barcelona i la fa còmplice programant en diferents espais de la ciutat.\nDegut a l´emergència sanitària, aquesta edició s´ha hagut de traslladar a l´octubre. La nova situació ha requerit un nou enfocament en el plantejament estratègic del festival. Des de l´organització s´ha optat per programar artistes residents a Catalunya. A més, i com a novetat, s´ha obert una convocatòria dirigida a tots els artistes de flamenco que vulguin presentar el seu projecte per aquesta edició. L´objectiu principal d´aquesta és donar més accessibilitat als projectes d´aquí, donar suport al talent local i, al mateix temps, descobrir noves propostes artístiques.\nUn altre aspecte important d´aquesta edició és que Ciutat Flamenco es convertirà en el primer escenari de molts dels projectes. Hem apostat per programar espectacles que encara no han estat presentats, alguns d´ells ideats i desenvolupats des del propi festival.\nPer segon any consecutiu, el festival acollirà el Congrés de Flamencologia i Pedagogia del Flamenco. Aquesta edició estarà dedicada a la guitarra, instrument fonamental del món flamenco.\nDesprés de tants anys de vida de Ciutat Flamenco, mantenim intacte l´ànim i l´empenta que va ser el motor de la seva creació el 1993. Ara, a més, sumem l´experiència acumulada que concedeix al festival la màxima credibilitat i solvència.\nEntradas a la venda pròximament\nC Blai 1\nBar La Casa de la Pradera\nC Carretes 57


El Comitè d'Empresa arriba a un preacord amb BIC Graphic per reduir a 120 el nombre d'acomiadats\nmarxa, plantilla, acomiadament, negociació, ERO, empleat, protesta, treballador, Bic Graphic, Rebeca Morillo\nL'assemblea l'haurà de ratificar aquest divendres i es preveu excloure de l'ERO a embarassades, famílies monoparentals i un membre de parelles que treballin els dos a la fàbrica\nActualitzada 11/05/2017 a les 10:25\nEl Comitè d'Empresa de BiC Graphic va arribar aquest dimecres a un preacord amb la direcció de la companyia que haurà de ser ratificat aquest divendres en una assemblea de treballador.\nEntre els punts que inclou aquest acord destaca que el nombre d'afectats pels acomiadaments previstos es reduiria a 120, en lloc dels 136 previstos inicialment. Entre les persones afectades pels acomiadaments en quedarien exclosos, segons el preacord, les treballadores embarassades, les unitats familiars monoparentals, i, en el cas de parelles que els dos treballin a la factoria, només podria afectar a un dels dos.\nEls representants dels treballadors han acceptat que la voluntarietat expressada pels treballadors, sigui un dels factors que permeti reduir el nombre d'afectats.\nEls treballadors menors de 55 anys afectats per acomiadament tindran dret a la indemnització prevista a l'Estatut dels Treballadors com a acomiadament improcedent.\nEl preacord amb l'empresa preveu també que aquesta, en els acomiadats, estableixi un abonament lineal per fidelització. Així, els que tinguin menys de 7 anys d'antiguitat rebran un lineal de 2.500 euros bruts, entre 7 i menys de 12 anys d'antiguitat un lineal de 4.000 euros bruts i a més de 12 anys d'antiguitat un lineal de 6.000 euros bruts.\nD'altra banda, l'ERO no podrà afectar de manera forçosa (si voluntària) els treballadors amb edats compreses entre els 55 i els 57 anys. Pel que fa als treballadors més grans de 58 anys afectats per l'ERO, aquests accediran a una situació de prejubilació en les condicions que s'han pactat entre comitè i empresa.\nUn altre dels aspectes que s'estableix en el preacord és que en cas de vacants a BIC Graphic, els treballadors afectats per l'acomiadament col·lectiu tindran preferència de contractació fins al 31 de desembre de 2018 sempre que no es tracti d'un lloc de nova creació i el lloc ofert pertanyi al mateix grup professional que tenia el treballador i tingui les competències necessàries per a desenvolupar-lo.


L’Ajuntament reobre diferents oficines d’atenció a la ciutadania | BellaterraDiari\nL’Ajuntament reobre diferents oficines d’atenció a la ciutadania\nOficina d'Atenció a la Ciutadania de l'Ajuntament de Cerdanyola | Ajuntament de Cerdanyola\nL'Ajuntament de Cerdanyola del Vallès torna a reactivar diferents oficines d'atenció ciutadana pels veïns i veïnes de la ciutat i de Bellaterra. Concretament, a partir d'aquest dilluns 18 de maig, el consistori cerdanyolenc reobre per a tràmits presencials l'oficina municipal d'atenció a la ciutadania, la d'habitatge i la d'informació al consumidor. Per totes elles, però, s'haurà de sol·licitar cita prèvia.\nEn el cas de l'Oficina d’Atenció Ciutadana, es reobrirà per a aquells tràmits que només es poden en persona. Aquests són la validació de la identitat digital IdCAT Certificat, necessària per a poder signar electrònicament i per fer determinats tràmits, i els tràmits relacionats amb el Padró Municipal d'Habitants que no es poden fer electrònicament, sigui per la seva naturalesa o perquè el ciutadà o ciutadana no pot disposar de la identificació digital per a fer-los.\nPer poder rebre atenció de forma presencial a l’Oficina d’Atenció Ciutadana és necessari sol·licitar cita prèvia trucant al telèfon de l'Ajuntament, el 93 580 88 88, de 8.30h a 14.30 h. Un cop sol·licitada la cita prèvia, caldrà assistir a l'OAC el dia i hora estipulats, amb mascareta.\nTambé cal demanar cita prèvia al telèfon del consistori per l'Oficina Municipal d'Habitatge, que obrirà de 9 a 14 h, i al seu interior només hi podran haver dues persones. El personal de l’oficina disposarà d’equips de protecció per atendre a la ciutadania i la mateixa instal·lació estarà adaptada per complir amb les mesures higièniques i de seguretat per evitar la propagació de la COVID-19.\nCas diferent és el de l'Oficina Municipal d’Informació al Consumidor, que farà atencions de forma quasi exclusiva per telèfon. Des de l'oficina ja han començat a contactar amb les persones a qui, amb motiu de l’estat d’alarma, se’ls va anul·lar la cita que tenien concertada. Aquestes persones rebran una trucada de l’OMIC en els pròxims dies per reprogramar la seva cita. Per demanar cita prèvia per a noves qüestions, cal fer-ho de nou al telèfon municipal entre les 8.30 i les 14 h.


ràpid archivos - Menjat Barcelona | Descobrim la gastronomia barcelonina\nInicio > ràpid\nRestaurant 03/12/2014 08/09/2017\nRECOMANACIÓ EXPRÉS: Foster’s Hollywood\nCom cada dimecres, avui toca una recomanació exprés. En aquest cas parlarem del Foster’s Hollywood. Molts hi hem acabat amb l’objectiu de menjar ràpid abans o després del cine o d’una obra de teatre, però millorant la qualitat de qualsevol cadena de fast food. …\nmenjatbarcelonaDeje un comentario en RECOMANACIÓ EXPRÉS: Foster’s Hollywood\nRestaurant 03/05/2014 08/09/2017\nRECOMANACIÓ EXPRÉS: 100 montaditos\nAquest és un altre imprescindible que no podia faltar al blog. És un d’aquells llocs on pels preus que tenen acabes allí amb tots els amics. El 100 montaditos molts el coneixereu; alguns pensareu “no hi entraré mai”, a d’altres us agradarà molt i alguns …\nmenjatbarcelonaDeje un comentario en RECOMANACIÓ EXPRÉS: 100 montaditos\nRestaurant 03/04/2014 08/09/2017\nPerò… això no era pub?\nAvui us parlaré d’un lloc que per mi sempre havia sigut únicament un bar de “xupitos” ple de guiris. Sortíem de rus que eren pràcticament de les 10 de la nit, i l’últim que ens venia de gust era anar a casa a cuinar, …\nmenjatbarcelonaDeje un comentario en Però… això no era pub?